32005D0496
L 183/84
JURNALUL OFÍCIAL AL UNIUNII EUROPENE
DECIZIA COMISIEI
din 12 iulie 2005
de modificare a Deciziei 97/757/CE de stabilire a condițiilor speciale care reglementează importurile de produse pescărești și de acvacultură originare din Madagascar, în ceea ce privește autoritatea competentă și modelul de certificat de sănătate
[notificată cu numărul C(2005) 2513]
(Text cu relevanță pentru SEE)
(2005/496/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/493/CEE a Consiliului din 22 iulie 1991 de stabilire a condițiilor de sănătate pentru producția și introducerea pe piață a produselor pescărești (1), în special articolul 11 alineatul (1),
întrucât:
(1)
În conformitate cu Decizia 97/757/CE a Comisiei (2), „Direction des services vétérinaires (DSV) du ministère de l′élevage” este autoritatea competentă din Madagascar pentru verificarea și certificarea conformității produselor pescărești și de acvacultură cu cerințele Directivei 91/493/CEE.
(2)
Ca urmare a unei restructurări a administrației din Madagascar, autoritatea competentă este în momentul de față „Direction de la santé animale et du phytosanitaire (DSAPS) du ministère de l′agriculture, de l′élevage et de la pêche (MAEP)”.
(3)
Această nouă autoritate este în măsură să verifice în mod eficient aplicarea normelor în vigoare.
(4)
DSAPS a garantat în mod oficial că se vor respecta standardele în domeniul controlului sanitar și al monitorizării produselor pescărești și de acvacultură stabilite de Directiva 91/493/CEE și că se vor aplica condiții de igienă echivalente cu cele stabilite de această directivă.
(5)
Prin urmare, Decizia 97/757/CE ar trebui modificată în consecință.
(6)
Prezenta decizie trebuie să se aplice la patruzeci și cinci de zile de la data publicării în Jurnalul Oficial al Uniunii Europene pentru a se asigura perioada de tranziție necesară.
(7)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Decizia 97/757/CE se modifică după cum urmează:
1.
Articolul 1 se înlocuiește cu următorul text:
„Articolul 1
Direction de la santé animale et du phytosanitaire (DSAPS) du ministère de l′agriculture, de l′élevage et de la pêche (MAEP) «este autoritatea competentă din Madagascar pentru verificarea și certificarea conformității produselor pescărești și de acvacultură cu cerințele Directivei 91/493/CEE.»”
2.
Articolul 2 se înlocuiește cu următorul text:
„Articolul 2
Produsele pescărești și de acvacultură importate din Madagascar trebuie să îndeplinească următoarele condiții:
1.
fiecare lot trebuie să fie însoțit de un certificat de sănătate în original, numerotat, completat, datat și semnat corespunzător și constând dintr-o singură pagină, în conformitate cu modelul din anexa A la prezenta decizie;
2.
produsele trebuie să provină de la unități, nave fabrică, antrepozite frigorifice autorizate sau nave frigorifice înregistrate, care figurează pe lista din anexa B la prezenta decizie;
3.
cu excepția produselor pescărești în vrac congelate și destinate fabricării alimentelor conservate, toate ambalajele trebuie să aibă marcat cu litere de neșters cuvântul «Madagascar» și numărul de aprobare/de înregistrare al unității, navei fabrică, antrepozitului frigorific sau al navei frigorifice de origine.”
3.
Articolul 3 alineatul (2) se înlocuiește cu următorul text:
„(2) Certificatul trebuie să conțină numele, calitatea și semnătura reprezentantului DSAPS-MAEP, precum și ștampila sa oficială, într-o culoare diferită de cea a altor mențiuni din certificat.”
4.
Anexa A se înlocuiește cu textul anexei la prezenta decizie.
Articolul 2
Prezenta decizie se aplică de la 28 august 2005.
Articolul 3
Prezenta decizie se adresează statelor membre.
Adoptată la Bruxelles, 12 iulie 2005.